# Toxotes lorentzi

Toxotes lorentzi és una espècie de peix de la família dels toxòtids i de l'ordre dels perciformes.

## Descripció

El cos (d'oval a romboide, moderadament comprimit i amb les fileres d'escates en disposició horitzontal) fa 18 cm de llargària màxima i és de color marró fosc al dors (tot i que esvaint-se a groguenc en direcció al ventre) i amb els flancs argentats. Presenta 10 franges estretes al dors, les quals s'estenen fins a una mica per sota de la línia mitjana. Cap punxegut. Ulls grans. Boca moderadament gran i protràctil. Mandíbula inferior sortint. Angle de la mandíbula oblic. Maxil·lar prim i escatós. Dents vil·liformes a les mandíbules, el vòmer i els ossos palatins. Escates moderadament grans, ctenoides i estenent-se sobre el cap i les aletes imparelles. Galtes i opercle escatosos. Línia lateral contínua, la qual esdevé corbada per sobre de les aletes pectorals. 5 espines i 13-14 radis tous a l'aleta dorsal i 3 espines i 15-17 a l'anal. Aletes dorsal, anal i caudal fosques, pelvianes i pectorals groguenques i base de les pectorals fosc. Aleta caudal truncada i pectorals punxegudes. Weber i de Beaufort i Whitley van suggerir en el passat que aquesta espècie és la més primitiva de tots els peixos arquers a causa de la manca de marques distintives, la grandària petita de les escates, la línia lateral recta, la posició més anterior de l'aleta dorsal i el cos menys elevat.

## Reproducció

És un ovípar pelàgic que es reprodueix a l'inici de l'estació de les pluges.

## Alimentació

Menja petits insectes.

## Hàbitat i distribució geogràfica

És un peix d'aigua dolça, bentopelàgic i de clima tropical (24 °C-32 °C; 7°S-19°S), el qual viu als rierols i pantans amb abundant vegetació de Nova Guinea (Papua Nova Guinea i Papua Occidental) i Austràlia (el Territori del Nord).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 Allen, G. R., S. H. Midgley i M. Allen, 2002. Field guide to the freshwater fishes of Australia. Western Australian Museum, Perth, Austràlia Occidental. 394 p. Pàg. 250.
* 1 2 3 FishBase (anglès)
* 1 2 3 Fishes of Australia Arxivat 2016-03-04 a Wayback Machine. (anglès)
* ↑ Weber, M. & de Beaufort, L. F., 1936. The fishes of the Indo-Australian Archipelago. 7. Leiden: E. J. Brill.
* ↑ Whitley, G. P., 1950. Studies in ichthyology. Núm. 14. Rec. Aust. Mus. 22: 234-245.
* ↑ Baensch, H. A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle (Baixa Saxònia), Alemanya. 1216 p. Pàg. 1046.
* ↑ Allen, G. R., 1991. Field guide to the freshwater fishes of New Guinea. Publication, núm. 9. 268 p. Christensen Research Institute, Madang, Papua Nova Guinea. Pàg. 142.
* ↑ Catalogue of Life (anglès)
* ↑ GBIF (anglès)

## Bibliografia

* Allen, G. R., 1978. A review of the archerfishes (family Toxotidae). Records of the Western Australian Museum, v. 6 (pt 4): 355-378.
* Nijssen, H., L. van Tuijl i I. J. H. Isbrücker, 1982. A catalogue of the type-specimens of Recent fishes in the Institute of Taxonomic Zoology (Zoölogisch Museum), University of Amsterdam, els Països Baixos. Verslagen en Technische Gegevens, Instituut voor Taxonomische Zoöogie, Universiteit van Amsterdam, núm. 33: 1-173.
* Robins, C. R., R. M. Bailey, C. E. Bond, J. R. Brooker, E. A. Lachner, R. N. Lea i W. B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21): 243 p. Pàg. 119.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB (txec)
* BioLib (anglès)
* ION (anglès)